**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

**2025. szeptember 29-i ülésére**

**Javaslat Szombathely Megyei Jogú Város Önkormányzata 2025. évi költségvetéséről szóló 4/2025.(II.28.) önkormányzati rendelet III. számú módosításának megalkotására és a kapcsolódó döntések meghozatalára**

1. A **költségvetési rendelet III. számú módosítása** a 2025. év I-VIII. havi időszakában bekövetkezett változásokat, úgymint a központi támogatásokból, a támogatásértékű működési és felhalmozási bevételekből származó többletbevételeket, a működéshez és felhalmozáshoz kapcsolódó többletbevételeket, polgármesteri rendelkezések alapján történt előirányzat átcsoportosításokat, az eddigi közgyűlési - bizottsági döntések végrehajtását, az intézmények által benyújtott saját hatáskörű előirányzat módosítási kérelmeket, valamint a források biztosítását igénylő tételek módosítását tartalmazza.

Tájékoztatom továbbá a Tisztelt Közgyűlést, hogy 2025. július 18-án a MÁV Zrt és Szombathely Megyei Jogú Város Önkormányzata között létrejött pénzügyi megállapodás kormányzati engedélyezésének kérése az ÖNEGM rendszerben benyújtásra került, mely a 1327/2025. (IX.11.) Korm. határozattal elfogadásra került. A rendszerben kért és rögzített adatszolgáltatási kötelezettséggel összefüggően indokolt kizárólag technikailag módosítani Szombathely Megyei Jogú Város Önkormányzata saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évet, és az azt követő évekre várható összegét.

1. **A Polgármesteri hivatal tulajdonában lévő NKC-226 forgalmi rendszámú gépjármű értékesítésére, valamint új hivatali gépjármű beszerzésére**

Szombathely MJV Polgármesteri Hivatal tulajdonában jelenleg 5 darab gépjármű üzemel. Az alábbiakban röviden ismertetjük a járművek állapotát és funkcióját:

* IZB-101 – Suzuki Ignis, 2003. évj.: 2025-ben került vissza a Vas Vármegyei Kormányhivataltól a Hivatalhoz, kilométer óra állása: 69.719 km.
* BIT-051 – Skoda Superb Style 2.0 TSI; 2015 évj.: Bérleti díj ellenében jelenleg a Vasivíz Zrt. használja, mivel a két hivatali gépjárművezető számára három jármű fenntartása nem volt indokolt. A bérleti díj mértéke a fenntartási költségek mellett plusz forrást is biztosít. A kilométer óra állása: 233.415 km.
* NKC-226 – Skoda Superb Style 2.0 TSI; 2015. évj.: A jármű motorhibás lett, javítása nem gazdaságos, műszaki állapota miatt üzemeltetésre alkalmatlanná vált. A kilométer óra állása: 257.022 km.
* KSH-700 – Skoda Superb I&K 2.0 TSI; 2016. évj.: A legfiatalabb és legjobban felszerelt jármű, azonban korából és futásteljesítményéből fakadóan az üzemeltetési költség növekedése már itt is várható. A kilométer óra állása: 189.929 km.
* VW Transporter Shuttle, 2004. évjárat, a kilométer óra állása: 312.717 km.

A gépjárműpark átlagos életkora meghaladja a 14 évet, a Szombathelyen kívül is használatban lévő gépjárművek átlagosan 248.270 km-t futottak, karbantartási és szervizelési költségeik egyre nagyobb terhet rónak a Hivatal költségvetésére. Ezt jól mutatja a karbantartási költségek alakulása:

* 2024. évben: 5.476.293 Ft
* 2025. év (augusztus 31-ig): 7.252.666 Ft

A fentiekben leírtak alapján javasoljuk:

1. Az NKC-226 frsz.-ú Skoda Superb gépjármű értékesítését szombathelyi autókereskedők pályáztatásával. A motorhiba javítása nem gazdaságos, a javítási költségek a szakvélemény szerint meghaladják a gépjármű értékét. Az értékesítéséből befolyó összeggel (cca. 1-1,5 M Ft) csökkenteni lehet az új gépkocsi vételárához szükséges költségvetési forrás összegét.
2. Új gépjármű beszerzése az alábbiak szerint:

Az előzetes árajánlatok alapján a jelenleg használatban lévő Skoda Superb gépjárműnél szerényebb teljesítményű jármű beszerzési értéke cca. 20–21 millió forint. Ennek finanszírozására:

* + 14,5 millió forint a hivatali megtakarításból rendelkezésre áll,
  + az NKC-226 frsz-ú gépjármű értékesítéséből 1-1,5 M Ft bevétel várható,
  + míg a hiányzó 5-6 millió forint költségvetési forrást a Közgyűlésnek szükséges biztosítani.

1. **A Bursa Hungarica Felsőoktatási Önkormányzati Ösztöndíjrendszerhez való csatlakozás**

A felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Korm. rendelet 18. §-a értelmében a helyi önkormányzatok évente csatlakozhatnak a Bursa Hungarica Felsőoktatási Önkormányzati Ösztöndíjrendszerhez (a továbbiakban: Ösztöndíjrendszer), melynek feltételeit a Kulturális és Innovációs Minisztérium (a továbbiakban: Minisztérium) határozza meg. Szombathely Megyei Jogú Város Önkormányzata (a továbbiakban: Önkormányzat) 2000. évtől kezdődően minden évben csatlakozott a pályázathoz. A 2026. évre vonatkozó pályázati kiírást a Minisztérium megjelentette, amelynek feltétele, hogy az Önkormányzat a csatlakozási szándékát 2025. szeptember 29. napjáig jelezze írásban a Minisztérium felé, és 2025. október 3. napjáig gondoskodjon a pályázat kiírásáról.

Az Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. Az Ösztöndíjrendszer többszintű támogatási rendszer, amelynek pénzügyi fedezeteként három forrás szolgál: a települési önkormányzatok által nyújtott támogatás, a vármegyei önkormányzatok által nyújtott támogatás és a felsőoktatási intézményi támogatás.

Az Ösztöndíjrendszer ebben az évben is a szociális helyzetük miatt rászoruló egyetemi és főiskolai hallgatókat („A” típusú), valamint felsőoktatási intézménybe jelentkezni kívánó fiatalokat („B” típusú) célozza meg. Az „A” típusú pályázat esetén az ösztöndíj időtartama 10 hónap, azaz két félév, a „B” típusú pályázat esetében hat egymást követő félév.

Az ösztöndíj elbírálására kizárólag szociális rászorultság alapján, a pályázó tanulmányi eredményétől függetlenül kerülhet sor. A rászorultság kritériumait az alábbiak szerint javasolt meghatározni:

Szociálisan rászoruló az a pályázó, akinek a havi jövedelme, illetve a vele közös háztartásban élő személyek egy főre jutó jövedelme nem haladja meg a táblázatban foglalt – közös háztartásban élők száma alapján számított – összeget:

|  |  |  |
| --- | --- | --- |
| **Közös háztartásban élők száma** | **1-2 fő** | **3 fő -től** |
| **Jövedelemhatár Ft-ban** | 142.500, - Ft/fő | 85.500, -Ft/fő |

A kategóriánkénti százalékos jövedelemhatár 30 százalékkal magasabb, ha a pályázó:

a./ árva vagy félárva, vagy

b./ gyermekét egyedül neveli, vagy

c./ fogyatékossággal élő.

A fenti feltételeknek megfelelő, azonos jövedelmi helyzetben lévő pályázók közül előnyt élvez az a pályázó:

* akinek a családjában az eltartottak száma három vagy annál több, vagy
* aki valamilyen krónikus betegségben szenved, rokkant, vagy családjában folyamatos ellátást igénylő beteg vagy rokkant személy van, vagy
* akinek eltartója/szülője álláskereső vagy öregségi nyugdíjban részesül, vagy
* aki gyermeket nevel, vagy
* aki lakóhelyén kívüli intézményben tanul, és nem részesül kollégiumi ellátásban.

A 2026. évben 5.000 Ft/fő/hónap összegű támogatással számol az Önkormányzat, amelyet a vármegyei önkormányzat kiegészíthet, míg a felsőoktatási intézmény az önkormányzati résznek megfelelő összeget (a 2025. évben maximum 5000 Ft/fő/hó volt) tesz hozzá az ösztöndíjhoz. 2025. évben az ösztöndíjrészre az Önkormányzat költségvetésében 2.000.000 Ft került elkülönítésre, javaslom, hogy 2026. évre is ekkora összeget biztosítson a Tisztelt Közgyűlés.

A jogalkotásról szóló 2010. évi CXXX. törvény (a továbbiakban: Jat.) 17. §-a értelmében a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A költségvetési rendelet módosításának tervezete esetében is elkészítettük a hatásvizsgálatot. A tervezet társadalmi, gazdasági és költségvetési hatásait a költségvetési rendelettervezethez fűzött indokolás tartalmazza. Környezeti és egészségi következményekkel nem kell számolni. Az adminisztratív terhek nem nőnek.

A rendeletmódosítás megalkotásának szükségességét, a jogalkotás elmaradásának várható következményeit pedig az államháztartásról szóló 2011. évi CXCV. törvény (a továbbiakban: Áht.) és egyéb jogszabályi előírások szabályozzák.

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Az előzetes hatásvizsgálat eredményének mérlegelése alapján a rendeletmódosítás megalkotása a szabályozási cél eléréséhez feltétlenül szükséges.

Kérem a Tisztelt Közgyűlést, hogy a rendelet tervezetét megtárgyalni, a rendeletet megalkotni, és a határozati javaslatokat elfogadni szíveskedjék.

**Szombathely, 2025. szeptember „ ”**

**/: Dr. Nemény András :/**

**I.**

**HATÁROZATI JAVASLAT**

**…/2025. (IX. 29.) Kgy. számú határozat**

Szombathely Megyei Jogú Város Önkormányzata saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évet, és az azt követő évekre várható összegét az alábbiak szerint állapítja meg:

|  |  |  |  |  |  |  |
| --- | --- | --- | --- | --- | --- | --- |
| ezer forintban |  | **2025.** | **2026.** | **2027.** | **2028.** | **2029.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** | **tárgyévet követő 4.évben** |
| Helyi adók | 1. | 14 282 000 | 14 282 000 | 14 282 000 | 14 282 000 | 14 282 000 |
| Tulajdonosi bevételek | 2. | 1 398 400 | 1 398 400 | 1 398 400 | 1 398 400 | 1 398 400 |
| Díjak, pótlékok, bírságok, települési adók | 3. | 27 850 | 27 850 | 27 850 | 27 850 | 27 850 |
| Immateriális javak, ingatlanok és egyéb tárgyi eszközök értékesítése | 4. | 1 000 000 | 500 000 | 500 000 |  |  |
| Részesedések értékesítése és részesedések megszűnéséhez kapcsolódó bevételek | 5. |  |  |  |  |  |
| Privatizációból származó bevételek | 6. |  |  |  |  |  |
| Garancia- és kezességvállalásból származó megtérülések | 7. |  |  |  |  |  |
| **Saját bevételek (01+... +07)** | 8. | **16 708 250** | **16 208 250** | **16 208 250** | **15 708 250** | **15 708 250** |
| **Saját bevételek (08. sor) 50%-a** | 9. | **8 354 125** | **8 104 125** | **8 104 125** | **7 854 125** | **7 854 125** |
| **Előző év(ek)ben keletkezett fizetési kötelezettség (11+...+18)** | 10. | **183 750** | **170 000** | **155 000** | **140 000** | **125 000** |
| Hitelből eredő fizetési kötelezettség | 11. |  |  |  |  |  |
| Kölcsönből eredő fizetési kötelezettség | 12. |  |  |  |  |  |
| Hitelviszonyt megtestesítő értékpapírból eredő fizetési kötelezettség | 13. |  |  |  |  |  |
| Adott váltóból eredő fizetési kötelezettség | 14. |  |  |  |  |  |
| Pénzügyi lízingből eredő fizetési kötelezettség | 15. | 183 750 | 170 000 | 155 000 | 140 000 | 125 000 |
| Halasztott fizetés, részletfizetés fizetési kötelezettsége | 16. |  |  |  |  |  |
| Szerződésben kikötött visszavásárlási kötelezettség | 17. |  |  |  |  |  |
| Kezesség-, és garanciavállalásból eredő fizetési kötelezettség | 18. |  |  |  |  |  |
| **Tárgyévben keletkezett, illetve keletkező, tárgyévet terhelő fizetési kötelezettség (20+...+27)** | 19. | **50 000** | **100 000** | **100 000** | **100 000** | **34 625** |
| Hitelből eredő fizetési kötelezettség | 20. |  |  |  |  |  |
| Kölcsönből eredő fizetési kötelezettség | 21. |  |  |  |  |  |
| Hitelviszonyt megtestesítő értékpapírból eredő fizetési kötelezettség | 22. |  |  |  |  |  |
| Adott váltóból eredő fizetési kötelezettség | 23. |  |  |  |  |  |
| Pénzügyi lízingből eredő fizetési kötelezettség | 24. |  |  |  |  |  |
| Halasztott fizetés, részletfizetés fizetési kötelezettsége | 25. | 50 000 | 100 000 | 100 000 | 100 000 | 34 625 |
| Szerződésben kikötött visszavásárlási kötelezettség | 26. |  |  |  |  |  |
| Kezesség-, és garanciavállalásból eredő fizetési kötelezettség | 27. |  |  |  |  |  |
| **Fizetési kötelezettség összesen (10+19)** | 28. | **233 750** | **270 000** | **255 000** | **240 000** | **159 625** |
| **Fizetési kötelezettséggel csökkentett saját bevétel (09-28)** | 29. | **8 120 375** | **7 834 125** | **7 849 125** | **7 614 125** | **7 694 500** |

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2025. évi költségvetési rendelet módosítás elfogadása

**II.**

**HATÁROZATI JAVASLAT**

**…/2025. (IX. 29.) Kgy. számú határozat**

1. A Közgyűlés egyetért azzal, hogy az NKC-226 forgalmi rendszámú, motorhibás Skoda Superb gépjármű értékesítésre kerüljön szombathelyi autókereskedők pályáztatásával.
2. A Közgyűlés – figyelemmel a meglévő gépjárműállomány állapotára és szervizelési költségeire- hozzájárul egy új, a jelenleg használatban lévő Skoda Superb gépjárműnél szerényebb teljesítményű jármű beszerzéséhez, és az ahhoz szükséges költségvetési forrást az előterjesztésben foglaltak szerint biztosítja.

**Felelős:** Dr. Nemény András polgármester

Dr. Károlyi Ákos jegyző

/ a végrehajtás előkészítéséért:

Lajos Tibor Gondnoksági Iroda vezetője,

Stéger Gábor, a Közgazdasági és Adó Osztály vezetője/

**Határidő:** azonnal

**III.**

**HATÁROZATI JAVASLAT**

**…/2025. (IX. 29.) Kgy. számú határozat**

1. Szombathely Megyei Jogú Város Közgyűlése egyetért azzal, hogy az Önkormányzat 2026. évben is csatlakozzon a hátrányos helyzetű felsőoktatási hallgatók, illetőleg felsőoktatási tanulmányokat kezdeni kívánó fiatalok támogatására létrehozott Ösztöndíjrendszerhez.
2. A Közgyűlés felhatalmazza a polgármestert a csatlakozásról szóló nyilatkozat aláírására.
3. A Közgyűlés egyetért azzal, hogy a kiírásra kerülő pályázatban a jövedelemhatár:

* 1-2 fős háztartás esetén 142.500, - Ft/fő,
* 3 vagy több fős háztartás 85.500, -Ft/fő

összegben kerüljön meghatározásra azzal, hogy a kategóriánkénti jövedelemhatár 30 százalékkal magasabb, ha a pályázó árva vagy félárva, vagy gyermekét egyedül neveli, vagy fogyatékossággal élő.

A fenti feltételeknek megfelelő, azonos jövedelmi helyzetben lévő pályázók közül előnyt élvez az a pályázó:

* akinek a családjában az eltartottak száma három vagy annál több, vagy
* aki valamilyen krónikus betegségben szenved, rokkant, vagy családjában folyamatos ellátást igénylő beteg vagy rokkant személy van, vagy
* akinek eltartója/szülője álláskereső vagy öregségi nyugdíjban részesül, vagy
* aki gyermeket nevel, vagy
* aki lakóhelyén kívüli intézményben tanul, és nem részesül kollégiumi ellátásban.

1. A Közgyűlés felkéri a polgármestert, hogy gondoskodjon a pályázatnak az elfogadott feltételekkel történő kiírásáról és annak helyben szokásos módon történő megjelentetéséről.
2. A Közgyűlés felkéri a polgármestert és a jegyzőt, hogy a pályázaton való részvételhez szükséges pályázati önrészt, az 5.000 Ft/fő/hónap összeget, mindösszesen 2.000.000,- Ft-ot az önkormányzat 2026. évi költségvetésében szerepeltessék.

**Felelősök:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor a Közgazdasági és Adó Osztály vezetője/

**Határidő:** 2025. szeptember 29. /1. 2. és 3. pont vonatkozásában/

2025. október 3. /4. pont vonatkozásában/

2026. évi költségvetés elfogadása /5. pont vonatkozásában/